text: Så er det afgjort: Ryanair ud af Billund
  15 juli 2015 kl. 15.16
  Definitivt: Ryanair trækker sig ud af Billund Lufthavn.
  Kl. 17 udløb den frist, Ryanair havde givet fagforeningerne: Opgiv planerne om en blokade, eller vi dropper basen i Billund.
  Og LO gav sig ikke.
  Det betyder, at Ryanair altså lukker sin base i Billund på fredag klokken 23.
  Det irske flyselskabs marketingchef, Kenny Jacobs, siger, at han er ked af, at den danske fagbevægelses "misforståede handling har tvunget Ryanair til at lukke selskabets to danske baser".
  - Men det er den eneste måde, hvorpå vi kan sikre, at vores kunder kan blive ved med at flyve til og fra Danmark, siger Kenny Jacobs.
  Ryanairs tre Billundfly bliver flyttet: To til Stanstead ved London og et til Dublin.
  